钦定古今图书集成/理学汇编/学行典/第202卷 > 顾大观
## 钦定古今图书集成/理学汇编/学行典/第202卷 > 顾大观

按《绍兴府志》：“顾大观，字君达，会稽人。徙居武林。甫髫
龀，父客粤死，乃走万里，扶榇水，历险道。飓作，邻舟俱
覆，大观仰天号恸，风辄止，舟子以为孝童力，自是人
称为顾孝童。事亲备极色养，昼出必告，或夜醉归，必
就榻问起居，取所怀果饵置枕侧。与弟友爱，年六十
犹怡怡如幼时。宗党无亲疏，遇贫辄加赈恤，至有嫠”
而能守、孤而无依者，廪之终身。崇祯末，兵溃京口，所掠子女流离道上，见之，赎还其家。岁饥，捐资赈救。有
粟储，会稽村人剽食之。及得主名，曰：“彼直疗饥耳。”不
与较。壮时入国学，后应除掾幕不就。子豹文，进士，为
御史封加其官。耄而卒。